66. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 65 της 31 Ιαν./5 Φεβρ. 1972 (ΦΕΚ Α΄ 22) Περί αναγνωρίσεως φύρας επί των εντομοκτόνων τύπου AEROSOL. ΄Εχοντες υπ’ όψιν: 1.Το άρθρ. 32 του Νόμ. 2147/1952, «περί προλήψεως και καταστολής των ασθενειών και εχθρών των φυτών και περί οργανώσεως της Φυτοπαθολογικής Υπηρεσίας». 2.Το εδάφ. γ΄ παρ. 7 του άρθρ. 9 του υπ’ αριθ. 411/1970 Ν.Δ/τος «περί ιδρύσεως και λειτουργίας Κρατικού Εργαστηρίου Ελέγχου Φαρμάκων». 3.Τας διατάξεις του υπ’ αριθ. 957/1971 Ν.Δ/τος «περί Υπουργικού Συμβουλίου και Υπουργείων». 4.Τας διατάξεις του υπ’ αριθ. 1093/1972 Ν.Δ./τος «περί αντικαταστάσεως διατάξεων τινων του Ν.Δ. 957/1971 «περί Υπουργικού Συμβουλίου και Υπουργείων», ως ετροποποιήθη δια του Ν.Δ. 1047/1971. 5.Την υπ’ αριθ. 356/1971 γνωμοδότησιν της ολομελείας του Ν.Σ. Κράτους. 6.Την υπ’ αριθ. 636/9.3.71 γνωμοδότησιν του Επιστημονικού Συμβουλίου του Κρατικού Εργαστηρίου Ελέγχου Φαρμάκων. 7.Την υπ’ αριθ. 761/1971 γνωμοδότησιν του Συμβουλίου της Επικρατείας, προτάσει του Ημετέρου Υπουργού Εθνικής Οικονομίας, απεφασίσαμεν και διατάσσομεν: ΄Αρθρ.1.-1.Αναγνωρίζεται νόμιμος φύρα εκ 4% κατ’ έτος και επί δύο έτη, από του εις την παρ. 2 του παρόντος καθοριζομένου χρόνου εμφιαλώσεως, δια τα εντομοκτόνα οικιακής ή γεωργικής χρήσεως τύπου AEROSOL, τα παρασκευαζόμενα εν Ελλάδι ή εισαγόμενα εκ του εξωτερικού. 2.Οι εμφιαλωταί και οι εισαγωγείς υποχρεούνται δια την επί της εττικέτας αναγραφήν, πλην των εν άρθρ. 21 Νόμ. 2147/1952 αναφερομένων στοιχείων και του χρόνου (μην και έτος) εμφιαλώσεως. 3.Οι πωληταί θα ευθύνωνται δια το τυχόν ανευρισκόμενον μικρότερον βάρος, πέραν της εν τη παρ. 1 του παρόντος αναγνωριζομένης φύρας. 4.Τα εν κυκλοφορία κατά την δημοσίευσιν του παρόντος, άνευ ενδείξεως χρόνου εμφιαλώσεως, εντομοκτόνα δύνανται να διατίθενται μέχρι της 31.12.1973, αναγνωριζομένης και δια ταύτα της εν παρ. 1 του παρόντος φύρας. ΄Αρθρ.2.-Κατά των παραβατών των διατάξεων του παρόντος επιβάλλονται αι υπό των διατάξεων του άρθρ. 38 του Νόμ. 2147/1952 προβλεπόμεναι κυρώσεις, ως αύται αντικατεστάθησαν δια του υπ’ αριθ. 759/1970 Ν.Δ/τος. Εις τον Ημέτερον επί της Εθνικής Οικονομίας Υπουργόν, ανατίθεμεν την δημοσίευσιν και εκτέλεσιν του παρόντος. 